techiaith/cofnodycynulliad_en-cy huggingface dataset:
English: Well, I'm not sure if I want to thank you for that response because it's a very different picture painted if you count the number of doctors that correspond to full-time equivalents. But, the question I wanted to ask you is this: one of the problems with the recruitment of GPs to rural areas is the lack of wider health facilities that are available to them. GPs don't want to fail in their duties because they can't access beds for patients, x-ray machines, diagnostic services and so on and so forth. Can I ask you, therefore, would you be willing to commission research with rural GPs, including those perhaps who have given up their posts, to acknowledge their problems in terms of access to local facilities and to take action as a result of that?
Welsh: Nid wyf yn siŵr os ydw i eisiau diolch ichi am yr ateb, achos mae yna ddarlun gwahanol iawn i'w weld os ydych yn cyfri nifer y doctoriaid sy'n cyfateb i ddoctoriaid llawn amser. Ond, y cwestiwn rwyf am ofyn ichi yw: un o'r problemau gyda recriwtio meddygon teulu mewn ardaloedd gwledig yw'r diffyg cyfleusterau iechyd ehangach lleol sydd ar gael iddyn nhw. Nid yw meddygon teulu eisiau methu â gwneud eu gwaith oherwydd eu bod nhw'n methu â chael mynediad at welyau i'w cleifion, i beiriannau pelydr-x, i wasanaethau diagnostig ac yn y blaen yn lleol. A gaf i ofyn, felly, a fyddech yn barod i gomisiynu ymchwil gyda meddygon teulu gwledig, yn cynnwys, efallai, rhai sydd wedi rhoi'r gorau iddi, i adnabod eu pryderon ynglŷn â mynediad at adnoddau a chyfleusterau lleol ac i weithredu ar y canfyddiadau?
English: I would argue that we're already doing that through the collaborative group in mid Wales, which has worked extremely well. I would expect the work that has been done there to be work that could be transferred and disseminated throughout the whole of Wales. So, that work has already started.
Welsh: Byddwn i'n dadlau ein bod ni wedi gwneud hynny'n barod, sef drwy grŵp 'collaborative' canolbarth Cymru, sydd wedi gweithio'n dda dros ben. Byddwn i'n erfyn i'r gwaith sydd wedi cael ei wneud yn fanna fod yn waith sydd yn gallu cael ei drosglwyddo i rannau eraill o Gymru. So, mae'r gwaith hwnnw wedi dechrau yn barod.
English: Thank you, First Minister, for that question. I listened very carefully. One thing that you didn't refer to, of course, is the innovation in GP care, in particular in north Wales, in terms of the work that's going on in Prestatyn, with a multi-disciplinary team approach to patient care. What work is the Welsh Government going to do to evaluate whether that model is a successful model that can be applied elsewhere across Wales in order to alleviate the pressure on GP numbers in the country?
Welsh: Diolch yn fawr, Brif Weinidog, am y cwestiwn yna. Gwrandewais yn ofalus iawn. Un peth na wnaethoch gyfeirio ato, wrth gwrs, yw'r arloesedd mewn gofal meddyg teulu, yn enwedig yn y gogledd, o ran y gwaith sy'n mynd ymlaen ym Mhrestatyn, gydag ymagwedd tîm amlddisgyblaeth i ofal cleifion. Pa waith y mae Llywodraeth Cymru yn mynd i'w wneud i werthuso pa un a yw'r model yn fodel llwyddiannus y gellir ei gymhwyso mewn mannau eraill ledled Cymru er mwyn lleddfu'r pwysau ar niferoedd y meddygon teulu yn y wlad?
English: He will know - he's seen it himself - how it works. The reality is that we saw in Prestatyn GP practices - two of them, if I remember rightly - close. But, the local health board took over the provision of primary care services, and the services are better and are certainly wider than what was available before. So, it does show that the contractor model is not always the best model for delivering medical services. For some, that's what they'll want; for more GPs, increasingly, it seems to me, the contractor model is less attractive to them. What we've seen so far in Prestatyn has been excellent in terms of the width and the depth of the service that's been provided and, of course, the local health board will continue to evaluate what's been done there in order to make sure that it's a model that can be adopted, potentially, around Wales.
Welsh: Bydd ef yn gwybod - mae wedi ei weld ei hun - sut mae'n gweithio. Y gwir amdani yw ein bod wedi gweld practisau ym Mhrestatyn - dau ohonynt, os cofiaf yn iawn - yn cau. Ond, cymerodd y bwrdd iechyd lleol y cyfrifoldeb dros ddarparu gwasanaethau gofal sylfaenol, ac mae'r gwasanaethau yn well ac yn sicr yn ehangach na'r hyn a oedd ar gael o'r blaen. Felly, mae hyn yn dangos nad y model contractwr yw'r model gorau bob amser ar gyfer darparu gwasanaethau meddygol. I rai, dyna'r hyn y maent ei eisiau; i fwy o feddygon teulu, yn gynyddol, mae'n ymddangos i mi bod y model contractwr yn llai deniadol iddynt. Mae'r hyn yr ydym wedi ei weld hyd yn hyn ym Mhrestatyn wedi bod yn wych o ran lled a dyfnder y gwasanaeth a ddarparwyd ac, wrth gwrs, bydd y bwrdd iechyd lleol yn parhau i werthuso'r hyn sy'n cael ei wneud yno er mwyn gwneud yn siŵr ei fod yn fodel y gellir ei fabwysiadu, o bosibl, o amgylch Cymru.
English: We've made a number of commitments around mental health and well-being in the programme for government, and we will shortly be publishing the next three-year plan to deliver our mental health strategy, 'Together for Mental Health'.
Welsh: Rydym wedi gwneud nifer o ymrwymiadau ynghylch iechyd meddwl a lles yn y rhaglen lywodraethu, a byddwn cyn bo hir yn cyhoeddi'r cynllun tair blynedd nesaf i gyflawni ein strategaeth iechyd meddwl, 'Law yn Llaw at Iechyd Meddwl'.
English: Thank you for the reply, First Minister. In 2014, the Children, Young People and Education Committee published a report of the inquiry into child and adolescent mental health services. The committee found that there was a 100 per cent increase in referrals for these services, but that the provision was insufficient to meet this increase. In recent meetings with the committee, the Children's Commissioner for Wales said that the Together for Children and Young People group, dedicated to reforming mental health services for children and young people, has only met once since the group's inception. Even though the Welsh Government increased funding by £7 million to the services, there is no explicit commitment in the programme for government to reform CAMHS. Throwing money at the problem won't make it disappear. Will the First Minister commit to reforming these services and explain how he will do it?
Welsh: Diolch am yr ateb, Brif Weinidog. Yn 2014, cyhoeddodd y Pwyllgor Plant, Pobl Ifanc ac Addysg adroddiad ar yr ymchwiliad i wasanaethau iechyd meddwl plant a'r glasoed. Canfu'r pwyllgor y bu cynnydd o 100 y cant mewn atgyfeiriadau ar gyfer y gwasanaethau hyn, ond bod y ddarpariaeth yn annigonol i ddiwallu'r cynnydd hwn. Mewn cyfarfodydd diweddar gyda'r pwyllgor, dywedodd Comisiynydd Plant Cymru mai dim ond unwaith y mae'r grŵp Law yn Llaw Plant a Phobl Ifanc, sy'n ymrwymedig i ddiwygio gwasanaethau iechyd meddwl i blant a phobl ifanc, wedi cyfarfod ers i'r grŵp gychwyn. Er bod Llywodraeth Cymru wedi rhoi £7 miliwn o gyllid ychwanegol i'r gwasanaethau, nid oes ymrwymiad eglur yn y rhaglen lywodraethu bod y llywodraeth am ddiwygio CAMHS. Ni fydd taflu arian at y broblem yn golygu y bydd yn diflannu. A wnaiff y Prif Weinidog ymrwymo i ddiwygio'r gwasanaethau hyn ac esbonio sut y bydd yn gwneud hynny?
English: I disagree with the Member. It did need an injection of money; that's happened. We are seeing the benefits. Fewer children are being cared for out of the area. The waiting times for specialist CAMHS services are down by 21 per cent. And, of course, new services for attention deficit hyperactivity disorder and autism are being established across Wales. There's more to do, of course, but we are seeing real improvements for children with mental health problems.
Welsh: Rwyf yn anghytuno â'r Aelod. Roedd angen chwistrelliad o arian; mae hynny wedi digwydd. Rydym yn gweld y manteision. Mae llai o blant yn derbyn gofal y tu allan i'r ardal. Mae'r amseroedd aros ar gyfer gwasanaethau CAMHS arbenigol wedi gostwng 21 y cant. Ac, wrth gwrs, mae gwasanaethau newydd ar gyfer anhwylder diffyg canolbwyntio a gorfywiogrwydd ac awtistiaeth yn cael eu sefydlu ar draws Cymru. Mae mwy i'w wneud, wrth gwrs, ond rydym yn gweld gwelliannau gwirioneddol i blant sydd â phroblemau iechyd meddwl.
English: The Japanese Government's statement covers a number of potential adverse economic implications of the UK's exit. It's for the reasons that are outlined by that Government that we want businesses in Wales to have full and unfettered access to the single market.
Welsh: Mae datganiad Llywodraeth Siapan yn cwmpasu nifer o oblygiadau economaidd andwyol posibl wrth i'r DU adael. Rydym yn awyddus i fusnesau yng Nghymru gael mynediad llawn a dilyffethair i'r farchnad sengl oherwydd y rhesymau a amlinellir gan y Llywodraeth honno.
English: I'm sure we all do, but unfortunately many members of the UK Government seem to be pushing in the opposite direction, which is extremely worrying for the some 6,000 people who depend on jobs that have resulted from Japanese investment, including Panasonic in my own constituency up in Pentwyn. So, I just wondered how we are going to be able to influence the UK Government to ensure that we will continue to have free trade with the European Union, because otherwise the future for inward investment looks extremely bleak.
Welsh: Rwy'n siŵr ein bod i gyd yn dymuno hynny, ond mae'n ymddangos yn anffodus bod llawer o aelodau Llywodraeth y DU yn gwthio i'r cyfeiriad arall, sydd yn destun pryder mawr i'r oddeutu 6,000 o bobl sy'n dibynnu ar swyddi sydd wedi deillio o fuddsoddiad gan Siapan, gan gynnwys Panasonic yn fy etholaeth fy hun i fyny ym Mhentwyn. Felly, roeddwn yn meddwl tybed sut yr ydym yn mynd i allu dylanwadu ar Lywodraeth y DU i sicrhau y byddwn yn parhau i gael masnach rydd â'r Undeb Ewropeaidd, oherwydd fel arall mae'r dyfodol ar gyfer mewnfuddsoddiad yn edrych yn ddu iawn.
English: To me, agreeing that fundamental point is essential before we can move on to anything else. That is the basis - the building block - on which any deal can be built. Unless we get progress on that, it's very difficult to see progress on anything else. I'm certainly concerned that the UK is now seen as not wanting to engage with the EU. There are issues. I met with the chief commissioner of Gibraltar two days ago - the worry that Gibraltar has is that Spain will veto any deal of any kind with the UK unless the issue of Gibraltar is resolved to Spain's satisfaction. It's an opportunity that Spain has that wasn't there before, which Brexit has delivered. So, there are many, many factors still at play here, some of which will not yet have been identified.
Welsh: I mi, mae cytuno ar y pwynt sylfaenol hwnnw yn hanfodol cyn y gallwn symud ymlaen i unrhyw beth arall. Dyna'r sail - y bloc adeiladu - y gall unrhyw gytundeb gael ei adeiladu arno. Oni bai ein bod yn gwneud cynnydd ar hynny, mae'n anodd iawn gweld cynnydd ar unrhyw beth arall. Rwy'n sicr yn pryderu bod y DU yn awr yn cael ei gweld fel nad yw'n dymuno ymgysylltu â'r UE. Ceir problemau. Cyfarfûm â phrif gomisiynydd Gibraltar ddau ddiwrnod yn ôl - y pryder sydd gan Gibraltar yw y bydd Sbaen yn rhoi feto ar unrhyw gytundeb o unrhyw fath gyda'r DU oni bai bod mater Gibraltar yn cael ei ddatrys er boddhad Sbaen. Mae'n gyfle i Sbaen nad oedd yno o'r blaen, cyfle y mae Brexit wedi ei ddarparu. Felly, mae llawer iawn o ffactorau yn dal i fod yn berthnasol yn y fan yma, rhai ohonynt nad ydynt wedi eu nodi eto.
English: Diolch, Lywydd. I've made some amendments to this week's business. I've expanded the title of the oral statement on the establishment of the new treatment fund and the independent review of the individual patient funding request process, and I've added a statement on the Rio Olympic and Paralympic Games homecoming 2016. I've reduced the time allocated to tomorrow's questions to the Counsel General in line with the number of questions tabled, but business for the next three weeks is as shown on the business statement and announcement found among the meeting papers available to Members electronically.
Welsh: Diolch, Lywydd. Rwyf wedi gwneud rhai newidiadau i fusnes yr wythnos hon. Rwyf wedi ehangu teitl y datganiad llafar ar sefydlu'r gronfa driniaeth newydd a'r adolygiad annibynnol o'r broses gwneud cais am gyllid ar gyfer cleifion unigol, ac rwyf wedi ychwanegu datganiad am y croeso adref o Gemau Olympaidd a Pharalympaidd 2016 yn Rio. Rwyf wedi lleihau'r amser sydd wedi'i neilltuo ar gyfer cwestiynau yfory i'r Cwnsler Cyffredinol yn unol â nifer y cwestiynau a gyflwynwyd, ond y mae'r busnes ar gyfer y tair wythnos nesaf fel y'i dangosir yn y datganiad a'r cyhoeddiad busnes sydd i'w gweld ymhlith papurau'r cyfarfod sydd ar gael i'r Aelodau yn electronig.
English: Minister, can I call for a statement from the Cabinet Secretary for Economy and Infrastructure on Road Safety Week, which is coming up in November? There's been some concern that many motorists across Wales, and, indeed, other parts of the UK, are not having their eyes tested frequently enough and that this is leading to an increase in the risk of motor traffic accidents. I'd like to hear from the Cabinet Secretary what he's going to do about that and whether there might be an opportunity to use the signs - the messaging signs - across the A55 in north Wales and the M4 and other trunk roads across Wales to actually encourage people to have their eyesight tested during that week in order to take advantage of some of the free tests that are available.
Welsh: Weinidog, a gaf i alw am ddatganiad gan Ysgrifennydd y Cabinet dros yr Economi a'r Seilwaith ar Wythnos Diogelwch ar y Ffyrdd sydd ar ddod ym mis Tachwedd? Bu rhywfaint o bryder nad oes llawer o fodurwyr ledled Cymru, ac, yn wir, mewn rhannau eraill o'r DU, yn cael prawf llygaid yn ddigon aml, a bod hyn yn arwain at gynnydd i'r risg o ddamweiniau traffig. Hoffwn glywed gan Ysgrifennydd y Cabinet am yr hyn y mae'n mynd i'w wneud ynglŷn â hynny a pha un a allai fod cyfle i ddefnyddio'r arwyddion - yr arwyddion negeseuon - ar hyd yr A55 yn y gogledd a'r M4 a chefnffyrdd eraill ledled Cymru i annog pobl mewn gwirionedd i gael prawf llygaid yn ystod yr wythnos honno, er mwyn manteisio ar rai o'r profion rhad ac am ddim sydd ar gael.
English: Well, the Member raises a very important point and the Cabinet Secretary will be prepared to make a statement on this point, so thank you for raising it.
Welsh: Wel, mae'r Aelod yn nodi pwynt pwysig iawn a bydd Ysgrifennydd y Cabinet yn barod i wneud datganiad ar y pwynt hwn, felly diolch i chi am ei godi.
English: Could we have a debate on setting up the constitutional convention that's long been proposed by the First Minister? Now that we are going to possibly lose 11 MPs in Wales when the numbers go down from 40 to 29, and, with the vote to leave the EU, it's likely we will lose four MEPs, isn't now the ideal time to acknowledge that there are too few Assembly Members to do the job properly here in this Chamber and that all these items should be considered together? Wouldn't having had a constitutional convention have been the ideal opportunity to look at all these representation issues in the round?
Welsh: A gawn ni ddadl ar sefydlu'r confensiwn cyfansoddiadol a gynigiwyd gan y Prif Weinidog ers tro? Nawr bod posibilrwydd y byddwn yn colli 11 o Aelodau Seneddol yng Nghymru pan fydd y niferoedd yn gostwng o 40 i 29, a, gyda'r bleidlais i adael yr UE, mae'n debygol y byddwn yn colli pedwar ASE, onid nawr yw'r amser delfrydol i gydnabod nad oes digon o Aelodau Cynulliad i wneud y gwaith yn iawn yma yn y Siambr hon ac y dylid ystyried yr holl eitemau hyn ar y cyd? Oni fyddai bod â chonfensiwn cyfansoddiadol wedi bod yn gyfle delfrydol i edrych ar yr holl faterion cynrychiolaeth hyn gyda'i gilydd?
English: Well, Julie Morgan raises a very important point and she's raised this on previous opportunities. I think - of course, the boundary commission proposals are out for consultation - it will have a major impact in terms of how our Welsh communities will be represented and we will be making our views in terms of disadvantage that could be caused by proposed changes. Of course, it has an impact on the Assembly and on us as Assembly Members and elected representatives in terms of how our constituents are represented in Parliament. Of course, those issues are going to be - in respect of Assembly elections - included in the Wales Bill currently before the Lords and should come into effect from Easter 2018, if that Bill becomes law. But I think the issues around political representation and around - and you raised issues about our representation in this Chamber - changes to parliamentary and European representation as well, the loss of MEPs, and significant expansions of our responsibilities as well from the Wales Act 2014 and potential changes from the current Wales Bill, all make this a very worthy and important area for debate and discussion.
Welsh: Wel, mae Julie Morgan yn codi pwynt pwysig iawn ac mae hi wedi codi hyn ar gyfleoedd blaenorol. Rwy'n credu - wrth gwrs, mae cynigion y comisiwn ffiniau yn destun ymgynghoriad - y bydd yn cael effaith fawr o ran sut y bydd ein cymunedau yng Nghymru yn cael eu cynrychioli a byddwn yn mynegi ein barn o ran yr anfantais y gallai newidiadau arfaethedig ei hachosi. Wrth gwrs, mae'n effeithio ar y Cynulliad ac arnom ni fel Aelodau'r Cynulliad a chynrychiolwyr etholedig o ran sut y mae ein hetholwyr yn cael eu cynrychioli yn y Senedd. Wrth gwrs, bydd y materion hynny - o ran etholiadau'r Cynulliad - wedi eu cynnwys yn y Bil Cymru sydd gerbron Tŷ'r Arglwyddi ar hyn o bryd ac a ddylai ddod i rym o gyfnod y Pasg 2018, os bydd y Bil hwnnw yn dod yn gyfraith. Fodd bynnag, rwy'n credu bod y materion o ran cynrychiolaeth wleidyddol ac o ran - ac fe wnaethoch godi materion ynglŷn â'n cynrychiolaeth yn y Siambr hon - newidiadau i gynrychiolaeth seneddol ac Ewropeaidd hefyd, colli ASEau, ac ehangu yn sylweddol ein cyfrifoldebau hefyd o Ddeddf Cymru 2014, a'r newidiadau posibl yn sgil y Bil Cymru cyfredol, i gyd yn gwneud hwn yn faes teilwng a phwysig iawn ar gyfer dadl a thrafodaeth.
English: Leader of the house, is it possible to have a statement from the First Minister as to how he conducts his press arrangements? Last week we had a rather bizarre scenario where a rogue press release seemed to correct - or not, as the case may be - Government policy on the free movement of people. We were told that the six points that were put out were the key points for the Government, and then after 40 minutes they needed changing by another press release. I do think that in most democracies that would be laughed out of town, but, sadly, in Wales, it didn't seem to get laughed out of town, because it now seems to pass for Government policy. Could we understand exactly how these checks and balances are put in place so that there can be a semblance of credibility restored to the Government's position when it comes to the Brexit negotiations?
Welsh: Arweinydd y tŷ, a yw'n bosibl cael datganiad gan y Prif Weinidog am sut y mae'n cynnal ei drefniadau â'r wasg? Yr wythnos diwethaf cawsom sefyllfa ryfedd braidd, lle cafwyd datganiad cyfeiliornus i'r wasg yn cywiro - neu beidio, yn ôl y digwydd - polisi'r Llywodraeth ar symudiad rhydd pobl. Dywedwyd wrthym mai'r chwe phwynt a gyhoeddwyd oedd y pwyntiau allweddol i'r Llywodraeth, ac yna, ar ôl 40 munud yr oedd angen eu newid gyda datganiad arall i'r wasg. Rwy'n credu y byddai hyn yn destun digrifwch sylweddol yn y rhan fwyaf o ddemocratiaethau, ond, yn anffodus, yng Nghymru, nid oedd yn ymddangos bod hynny'n wir, oherwydd ei fod erbyn hyn yn cael ei weld fel polisi'r Llywodraeth. A gawn ni ddeall sut yn union y cedwir y cydbwysedd fel y gellir adfer rhywfaint o hygrededd yn safbwynt y Llywodraeth yn y trafodaethau Brexit?
English: This is a matter that I'm sure the vast majority of the people of Wales are not only unaware of, but, in terms of what they want to know and what they want to hear, it's what the First Minister actually said. I think the important point is what the First Minister actually said was released as delivered by the Welsh Government press office at 10.04 a.m. last week, on the twenty first.
Welsh: Mae hwn yn fater yr wyf yn siŵr nad yw mwyafrif helaeth pobl Cymru yn ymwybodol ohono, a hefyd, o ran yr hyn y maen nhw eisiau ei wybod a'r hyn y maen nhw eisiau ei glywed, dyma a ddywedodd y Prif Weinidog mewn gwirionedd. Rwy'n credu mai'r pwynt pwysig i'w gofio yw y cyhoeddwyd yr hyn a ddywedodd y Prif Weinidog mewn gwirionedd gan swyddfa'r wasg Llywodraeth Cymru am 10.04a.m. yr wythnos diwethaf, ar yr unfed ar hugain
English: Leader of the house, this morning I attended the funeral of Ann Wilkinson from Usk. Many Members of the fourth Assembly before will remember Ann and her tireless work and dedication to the case of cancer patients, cancer sufferers, across Wales. She very sadly died two weeks ago, but she leaves behind a legacy of which she and her family can be proud. Members of the last Assembly will remember her sitting in the gallery above through many debates, and she delivered a petition to this Assembly calling for a cancer drugs fund and better access to drugs. Would you agree with me, leader of the house, that the best tribute that this Chamber and this Assembly could pay to Ann Wilkinson and other cancer sufferers across Wales would be to develop a fully-fledged cancer treatment fund? I notice that there is a statement later on developing a treatment fund. Can we see that that does include access to those very important cancer drugs at the earliest opportunity for the memory of Ann, but also for other cancer treatment victims across Wales, who really do not want to spend the last few months and weeks of their lives fighting for what really is their basic human right?
Welsh: Arweinydd y tŷ, y bore yma, es i i angladd Ann Wilkinson o Frynbuga. Bydd llawer o Aelodau'r pedwerydd Cynulliad yn cofio Ann a'i gwaith a'i hymroddiad diflino i achos cleifion canser, dioddefwyr canser, ledled Cymru. Yn drist iawn, bu farw bythefnos yn ôl, ond mae'n gadael ar ei hôl etifeddiaeth y gall hi a'i theulu fod yn falch ohoni. Bydd aelodau'r Cynulliad diwethaf yn ei chofio yn eistedd yn yr oriel uchod drwy nifer o ddadleuon, a chyflwynodd ddeiseb i'r Cynulliad hwn yn galw am gronfa cyffuriau canser a gwell mynediad at gyffuriau. A ydych chi'n cytuno â mi, arweinydd y tŷ, mai'r deyrnged orau y gallai'r Siambr hon a'r Cynulliad hwn ei thalu i Ann Wilkinson a dioddefwyr canser eraill ledled Cymru fyddai datblygu cronfa triniaeth canser gyflawn? Sylwaf fod datganiad nes ymlaen ar ddatblygu cronfa driniaeth. A gawn ni sicrhau bod hynny yn cynnwys mynediad at y cyffuriau canser hollbwysig ar y cyfle cyntaf er cof am Ann, ond hefyd ar gyfer dioddefwyr triniaeth canser eraill ledled Cymru, nad ydynt yn dymuno treulio misoedd ac wythnosau olaf eu bywydau yn brwydro i gael yr hyn sydd, mewn gwirionedd, yn hawl dynol sylfaenol iddyn nhw?